La segona edició de “La Fireta” arriba a Burjassot aquest cap de setmana
2025-07-24

Després de l’èxit de l’edició celebrada el passat Nadal, l’associació d’artesans de Burjassot, Avalar-te, ha programat la seua segona “Fireta” per a aquesta cap de setmana, dies 9 i 10 de febrer, en l’antic Mercat Municipal.

Aquesta edició, tal com han assenyalat els organitzadors, està dedicada a Sant Valentí, “però com acostumem a fer, aportant la nostra pròpia visió, la de l’amor en el seu més ampli sentit. Amor entre amics, família i fins i tot mascotes. I el més important, l’amor propi”.

L’horari en el qual es podrà visitar “La Fireta” serà el dissabte de 12 a 14 i de 18 a 22 i el diumenge de 12 a 14. Des de l’organització han informat també que hi haurà servei de menjars i sopars i es podran trobar els regals més originals, realitzats tots ells de manera artesanal.